CELEX: C2006/310/03
Language: sl
Date: 2006-12-16 00:00:00
Title: Zadeva C-383/06: Predlog za sprejetje predhodne odločbe, ki ga je vložilo Raad van State (Nizozemska) 18. septembra 2006 — Vereniging Nationaal Overlegorgaan Sociale Werkvoorziening proti Minister van Sociale Zaken en Werkgelegenheid

16.12.2006   
            
            
               SL
            
            
               Uradni list Evropske unije
            
            
               C 310/1
            
         Predlog za sprejetje predhodne odločbe, ki ga je vložilo Raad van State (Nizozemska) 18. septembra 2006 — Vereniging Nationaal Overlegorgaan Sociale Werkvoorziening proti Minister van Sociale Zaken en Werkgelegenheid
   (Zadeva C-383/06)
   (2006/C 310/03)
   Jezik postopka: nizozemščina
   Predložitveno sodišče
   Raad van State (Nizozemska)
   Stranki v postopku v glavni stvari
   
      Tožeča stranka: Vereniging Nationaal Overlegorgaan Sociale Werkvoorziening
   
      Tožena stranka: Minister van Sociale Zaken en Werkgelegenheid
   Vprašanja za predhodno odločanje
   
               1.
            
            
               
                           a)
                        
                        
                           Ali lahko država članica, oziroma njen organ, neposredno iz Uredbe — torej brez podlage v nacionalnem pravu — izpelje pristojnost?
                        
                     
                           b)
                        
                        
                           V primeru pritrdilnega odgovora, ali daje člen 23(1) Uredbe Sveta št. 4253/88 z dne 19. decembra 1988 o določbah za izvajanje Uredbe (EGS) št. 2052/88 glede koordinacije dejavnosti različnih strukturnih skladov med seboj in Evropsko investicijsko banko ter drugimi finančnimi instrumenti (1), kakor je bila spremenjena z Uredbo Sveta (EGS) št. 2082/93 z dne 20. julija 1993 (UL L 193, str. 20) (v nadaljevanju: Uredba glede koordinacije), na podlagi določitve pomoči, pristojnost zahtevati vračilo pomoči, izplačane brez pravne podlage, ker člen 23 Uredbe glede koordinacije države članice k temu zavezuje, v primeru nepravilnosti oziroma malomarnosti v smislu člena 23?
                        
                     
         
               2.
            
            
               V primeru nikalnega odgovora, ali je treba nacionalni predpis, kot je člen 4:57 Algemene wet bestuursrecht (splošni zakon o upravi), na podlagi katerega je mogoče zahtevati vračilo pomoči in posojil, izplačanih brez pravne podlage, v skladu s členom 10 ES, v povezavi s členom 249 ES, razlagati v skladu z Uredbo?
            
         
               3.
            
            
               V primeru pritrdilnega odgovora, ali je ta razlaga omejena s splošnimi pravnimi načeli, ki so del prava Skupnosti, zlasti z načeli pravne varnosti in varstva legitimnih pričakovanj?
            
         
               4.
            
            
               
                           a)
                        
                        
                           Če se tretjemu vprašanju pritrdi, se v zvezi z omejitvijo zastavi naslednje vprašanje: Ali sta lahko nacionalni načeli pravne varnosti in legitimnega pričakovanja, na katerih temelji člen 4:29(1), daljnosežnejši od splošnih načel prava Skupnosti, zlasti načel pravne varnosti in legitimnega pričakovanja, ki ju je treba upoštevati pri uporabi Uredbe glede koordinacije?
                        
                     
                           b)
                        
                        
                           Ali je pri uporabi načela pravne varnosti in varstva legitimnih pričakovanj, ki sta načeli prava Skupnosti, pomembno, da je država članica, ki dodeljuje pomoč, sama odgovorna za okoliščino, da upravičenec pomoči ni izpolnil pogojev glede pomoči, ki izhajajo iz ustreznega področja prava Skupnosti?
                        
                     
         
      (1)  UL L 374, str.1.